text: চার্লস (চার্লি) কেলেওয়ে (; জন্ম: ২৫ এপ্রিল, ১৮৮৬ - মৃত্যু: ১৬ নভেম্বর, ১৯৪৪) লিসমোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১০ থেকে ১৯২৮ সময়কালে অস্ট্রেলিয়ার পক্ষে ২৬ টেস্টে অংশগ্রহণ করেছেন চার্লস কেলেওয়ে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন।
  
  খেলোয়াড়ী জীবন 
  প্রথম বিশ্বযুদ্ধ শুরু হওয়ার পূর্বে ও বিশ্বযুদ্ধ শেষ হবার পরে খেলেছেন তিনি। ১৯১১-১২ মৌসুমে ইংল্যান্ড সফরে যান ও প্লাম ওয়ার্নারের নেতৃত্বাধীন ইংরেজ দলের বিপক্ষে খেলেন তিনি। ঐ সিরিজে তিনি ৪১.৫০ গড়ে কেবলমাত্র ৬ উইকেট পান। তবে, ১৯১২ সালের ত্রি-দেশীয় প্রতিযোগিতায় তিনি স্বরূপ ধারণ করেন। ছয় টেস্টে অংশ নিয়ে ৩৬০ রান তুলেন। ম্যানচেস্টারে ১১৪ ও লর্ডসে ১০২ রান তুলেন তিনি। উভয় ক্ষেত্রেই প্রতিপক্ষ ছিল দক্ষিণ আফ্রিকা দল। এছাড়াও, ৫/৩৩ নিয়ে ব্যক্তিগত সেরা বোলিং পরিসংখ্যান গড়েন।
  
  ব্যক্তিগত জীবন 
  অস্ট্রেলীয় সেনাবাহিনীর ক্যাপ্টেন হিসেবে দায়িত্ব পালন করেন। যুদ্ধ শেষ হলে ইংল্যান্ডে অবস্থান করেন ও দায়িত্ব থেকে অব্যহতি নেয়ার পূর্ব-পর্যন্ত অস্ট্রেলিয়ান ইম্পেরিয়াল ফোর্স ট্যুরিং একাদশের অধিনায়কত্ব করেন।
  
  দীর্ঘদিন অসুস্থ থাকার পর সিডনিতে তার দেহাবসান ঘটে।
  
  তথ্যসূত্র
  
  আরও দেখুন 
   জ্যাক গ্রিগরি
   জ্যাক ও’কনর
   ফ্রেডেরিক কলিন্স
   নিউ সাউথ ওয়েলস ক্রিকেট দল
   অস্ট্রেলীয় টেস্ট ক্রিকেটারদের তালিকা
  
  বহিঃসংযোগ 
   
   
   AIF database entry
  
  বিষয়শ্রেণী:১৮৮৬-এ জন্ম
  বিষয়শ্রেণী:১৯৪৪-এ মৃত্যু
  বিষয়শ্রেণী:অস্ট্রেলীয় ক্রিকেটার
  বিষয়শ্রেণী:অস্ট্রেলিয়ার টেস্ট ক্রিকেটার
  বিষয়শ্রেণী:অস্ট্রেলিয়ান ইম্পেরিয়াল ফোর্স টুরিং একাদশের ক্রিকেটার
  বিষয়শ্রেণী:নিউ সাউথ ওয়েলস থেকে আগত ক্রিকেটার
  বিষয়শ্রেণী:লিসমোরের (নিউ সাউথ ওয়েলস) ব্যক্তিত্ব
title: চার্লস কেলেওয়ে